Upravni odjel za održivi razvoj Istarske županije, na temelju stavka 1. članka 160. i stavka 1. članka 162. Zakona o zaštiti okoliša (NN br. 80/13, [153/13](http://www.zakon.hr/cms.htm?id=600), [78/15](http://www.zakon.hr/cms.htm?id=12072), 12/18, 118/18), te odredbe članka 16. stavka 1., 3. i 4. i članka 18., 19., 20. i 21. Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN br. 64/08), u sklopu postupka procjene utjecaja na okoliš, objavljuje

# JAVNU RASPRAVU O

STUDIJI UTJECAJA NA OKOLIŠ ZA ZAHVAT EKSPLOATACIJE TEHNIČKO-GRAĐEVNOG KAMENA NA BUDUĆEM EKSPLOATACIJSKOM POLJU „VIDRIJAN I“, PULA, ISTARSKA ŽUPANIJA

1. Studija utjecaja na okoliš se stavlja na javnu raspravu na osnovi Odluke Ministarstva zaštite okoliša i zelene tranzicije, KLASA: UP/I-351-03/24-08/14, URBROJ: 517-04-1-1-24-17 od 19. prosinca 2024. godine.
2. Sukladno članku 26. stavak 1. i u svezi s odredbom članka 10. Zakona o općem upravnom postupku (NN 47/09 i 110/21), te odredbi članka 17. stavka 2., Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN br. 64/08), te temeljem točke 2. Odluke Ministarstva zaštite okoliša i zelene tranzicije KLASA: UP/I-351-03/24-08/14, URBROJ: 517-04-1-1-24-17 od 19. prosinca 2024. godine, koordinator javne rasprave je Upravni odjel za održivi razvoj Istarske županije, a javna rasprava se provodi u suradnji s Gradom Pula.
3. Jedna cjelovita Studija i jedan sažetak za javnost dostupni su javnosti u trajanju od 30 dana, odnosno od 27. siječnja 2025. godine do 26. veljače 2025. godine u niže navedenim mjestima:
* Ulaznom holu Istarske županije u Puli, Flanatička 29, radnim danom od 8,00 do 15,00 sati.
* Ulaznom holu Grada Pula - Pola, Forum 2, 52 100 Pula, radnim danom od 8,00 do 16,00 sati.

Studija utjecaja na okoliš i Sažetak za javnost biti će dostupni javnosti u vrijeme trajanja javne rasprave i na službenim internet stranicama Ministarstva zaštite okoliša i zelene tranzicije – www.mzozt.gov.hr, Istarske županije - [www.istra-istria.hr](file:///C%3A%5CUsers%5Cldravec%5CAppData%5CLocal%5CMicrosoft%5CWindows%5CTemporary%20Internet%20Files%5Cldravec%5CAppData%5CLocal%5CMicrosoft%5CWindows%5CTemporary%20Internet%20Files%5CLocal%20Settings%5CLocal%20Settings%5CTemporary%20Internet%20Files%5COLK6%5Cwww.istra-istria.hr), te Grada Pule – [www.pula.hr](http://www.pula.hr)

1. Javno izlaganje Studije održat će se u ponedjeljak 3. veljače 2025. godine u Gradskoj vijećnici Grada Pula - Pola, Forum 1, 52 100 Pula, s početkom u 17,00 sati.

Izlaganju će biti nazočni predstavnici investitora, Cesta d.o.o. i predstavnici izrađivača Studije, IPZ Uniprojekt TERRA d.o.o. iz Zagreba, koji će prikazati tehničko-tehnološke elemente zahvata kao i mjere zaštite okoliša koje su definirane Studijom, te će neposredno davati odgovore i raspravljati o pitanjima koja će tom prilikom postavljati nazočna javnost i zainteresirana javnost.

1. Mišljenja, prijedlozi i primjedbe na Studiju iz točke I. ove obavijesti mogu se upisati u knjige primjedbi koje se nalaze uz izložene studije, moguće ih je dostaviti u pisanom obliku u roku predviđenom za javnu raspravu, zaključno sa 26. veljače 2025. godine na adresu: Istarska županija, Upravni odjel za održivi razvoj, Flanatička 29, 52100 Pula
2. Mišljenja, prijedlozi i primjedbe koji ne budu dostavljeni u roku iz točke V. ove obavijesti i nisu čitko napisani neće se uzeti u obzir u pripremi izviješća o javnoj raspravi.